**Գուարիկանա ազգային պարկ** (պորտ.՝ Parque Nacional Guaricana), ազգային պարկ Բրազիլիայի Պարանա նահանգում։ Այն պաշտպանում է Ատլանտյան անտառի լեռնային տարածքի մի փոքր հատվածը։

Տեղագրություն
-------------

Գուարիկանա ազգային պարկը ներառում է հետևյալ մունիցիպալիտետներից որոշ հատվածներ՝ Գուարատուբա (պարկի 67.49%-ը), Մորրետիս (19.47%) և Սան Ժոզե դուս Պինյաիս (13.04%)՝ Պարանա նահանգում։ Ազգային պարկի արևմուտքում է գտնվում Լանգե ազգային պարկը, հյուսիսում BR-277 մայրուղին, իսկ արևելքում BR-376 մայրուղին։ Գուարատուբա ծովածոցը ձգվում է դեպի հարավ-արևելք։ Այն ընդգրկում է 49286.87 հա տարածք։

Պարկը գտնվում է Կուրիտիբա սարահարթից արևելք տարածվող լեռներում։ Լեռնազանգվածի բարձրությունը սարահարթից 1000 մետր է, իսկ ծովի մակարդակից՝ 100-1680 մետր։ Տեղանքը լեռնային է, կտրտված է խորը հովիտներով։ Ազգային պարկն ամբողջությամբ գտնվում է Պարանայի ծովափնյա ավազանում, հիմնականում Կուբատաո և Կուբատաոզինհո գետերի ջրհավաք ավազանում։ Հյուսիս-արևելքի մի փոքր հատվածում գտնվող Պինտո և Սագրադո գետային ավազաններն են, որոնք հոսում են դեպի Պարանագուա ծովածոց։

Տարեկան տեղումների քանակը 3000 մմ է։ Ջերմաստիճանը տատանվում է 15-ից 28 °C, իսկ միջինը կազմում է 22 °C։ Պարկը Ատլանտյան անտառ բիոմի մի մասն է։ Այն տեղակայված է Արաուկարիայի և Ատլանտիկ խոնավ անտառների ցածր շրջանների միջև։ Կա աղքատ բուսականություն, սակայն Կանավիեյրասի և Իգրեջայի ավելի բարձր շրջաններում տարածվում են ալպյան մարգագետինները։

Պատմություն
-----------

Գուարիկանա ազգային պարկը ստեղծվել է 2014 թվականի հոկտեմբերի 13-ին նախագահական հրամանագրով։ Կառավարվում է Չիկո Մենդեսի Կենսաբազմազանության պահպանության ինստիտուտի կողմից։ Այն դասվում է Բնության պահպանության միջազգային միության II կատեգորիային (ազգային պարկ)։ Նպատակն է՝ ապահովել խիտ խոնավ անտառների պահպանությունը և խառը տերևաթափ անտառները՝ ներառյալ բուսականությունը, կենդանական աշխարհը, ջրերը և երկրաբանական ռեսուրսներն ու հարակից բնական լանդշաֆտները։ 2014 թվականի հոկտեմբերի 13-ի հրամանագրով հիմնվեցին նաև Սերրա դու Գանդարելա ազգային պարկը և Նասցենտես Գերաիզեյրաս կայուն զարգացող արգելոցը, (սրանք երկուսն էլ գտնվում են Մինաս Ժեյրասում), ինչպես նաև 30000 հա տարածք հավելվեց ներկայիս Մեդիո Ժուրուա արդյունահանող արգելոցին Ամազոնասում։

Ծանոթագրություններ
------------------

1. ↑
2. ↑  PARNA Guaricana – ISA
3. 1 2 3  "Parna Guaricana – Chico Mendes". Արխիվացված է the original 2019 թ․ սեպտեմբերի 15-ին. Retrieved 2019 թ․ փետրվարի 19. `{{cite web}}`: Unknown parameter `|dead-url=` ignored (`|url-status=` suggested) (help)
4. 1 2 3 4  Unidade de Conservação ... MMA
5. ↑  "Governo federal cria e amplia unidades de conservação..." Արխիվացված է the original 2019 թ․ հուլիսի 19-ին. Retrieved 2019 թ․ փետրվարի 19. `{{cite web}}`: Unknown parameter `|dead-url=` ignored (`|url-status=` suggested) (help)

Աղբյուրներ
----------

* (portuguese) *Governo federal cria e amplia unidades de conservação em Minas Gerais, Paraná, Amazonas e Pará*, Secretaria de Governo auxilia o Presidente da República, 14 October 2014, արխիվացված  օրիգինալից 2019-07-19-ին, վերցված է 2016-06-16
* (portuguese) *PARNA Guaricana*, ISA: Instituto Socioambiental, վերցված է 2016-06-16
* (portuguese) *Parna Guaricana*, Chico Mendes Institute for Biodiversity Conservation, արխիվացված  օրիգինալից 2019-09-15-ին, վերցված է 2016-06-16
* (portuguese) *Unidade de Conservação: Parque Nacional Guaricana*, MMA: Ministério do Meio Ambiente, վերցված է 2016-06-16